Document ID: 31999R1672

RÅDETS FORORDNING (EF) Nr. 1672/1999
af 19. juli 1999
om undtagelse fra forordning (EØF) nr. 1765/92 om indførelse af en støtteordning for producenter af visse markafgrøder, for så vidt angår loftet for vandede arealer
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 36 og 37,
under henvisning til forslag fra Kommissionen(1),
under henvisning til udtalelse fra Europa-Parlamentet(2),
under henvisning til udtalelse fra Det Økonomiske og Sociale Udvalg(3), og
ud fra følgende betragtninger:
(1) Forordning (EØF) nr. 1765/92(4) fastsætter en ordning med sanktioner for overskridelse af basisarealet og loftet for vandede arealer; der er i de foregående produktionsår fastsat undtagelser fra denne ordning;
(2) i forbindelse med Agenda 2000 er ordningen for ekstraordinær fastfrysning i tilfælde af overskridelse af et basisareal og loftet med virkning fra produktionsåret 2000/01 ophævet ved forordning (EF) nr. 1251/1999(5); ved overskridelsen af et basisareal i produktionsåret 1999/2000 anvendes kun den forholdsvise nedsættelse af udligningsbetalingerne for det pågældende produktionsår;
(3) af hensyn til sammenhængen mellem praksis i de foregående produktionsår og Agenda 2000 bør det fastsættes, at ved overskridelse af loftet i 1999/2000 nedsættes udligningsbetalingerne på samme måde som ved overskridelse af et basisareal -
UDSTEDT FØLGENDE FORORDNING:
Artikel 1
Ved overskridelse af loftet for vandede arealer nedsættes udligningsbetalingerne for vandingssatsen for produktionsåret 1999/2000, uanset artikel 3, stk. 1, sjette afsnit, i forordning (EØF) nr. 1765/92, i alle tilfælde proportionalt med den konstaterede overskridelsessats.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 19. juli 1999.

Labels: 6